open-index/open-wikipedia-markdown huggingface dataset:
Susan Collins

**Susan Margaret Collins** (gebore op 7 Desember 1952 in Caribou, Maine) is 'n Amerikaanse politikus wat as die senior Amerikaanse senator van Maine dien. Sy is 'n Republikein en het al Maine sedert 1997 in die Senaat verteenwoordig.

Collins is 'n gegradueerde van die St. Lawrence Universiteit in Canton, New York. Sy het in 1975 haar loopbaan begin as 'n personeelassistent vir senator William Cohen. In 1981 is sy as die personeel direkteur van die toesig oor die subkomitee vir regeringsbestuur van die komitee vir regeringsake (wat later die Komitee vir Binnelandse Veiligheid en Regeringsake geword het) aangewys. Goewerneur John R. McKernan Jr. het haar as die kommissaris van Maine se Department vir Professionele en Finansiële Regulering in 1987 benoem. In 1992 het president George H. W. Bush haar as die direkteur van die streekkantoor van die Kleinsake-administrasie in Boston aangestel.

Collins het in 1993 'n adjunk-tesourier in die kantoor van die tesourier en ontvanger-generaal van Massachusetts geword. Nadat sy in 1994 na Maine teruggetrek het, het die Republikeinse Party haar as hul goewerneurskandidaat vir die algemene verkiesing in 1994 genomineer. Sy was die eerste vroulike genomineerde van 'n groot-party en het derde geëindig met 23% van die stemme. Na haar kandidatuur vir goewerneur in 1994 het sy die stigterdirekteur van die *Centre for Family Business* aan die Husson Universiteit in Bangor, Maine geword.

Collins is vir die eerste keer in 1996 tot die Amerikaanse senaat verkies. Sy is in 2002, 2008, 2014 en 2020 herverkies. Sy is 'n senior lid van die Senaat se spesiale komitee vir veroudering en 'n voormalige voorsitter van die Senaatskomitee vir Binnelandse Veiligheid en Regeringsake. Collins is die meeste senior Republikeinse vrou in die Senaat, dekaan van Maine se kongresafvaardiging en die enigste Republikein van Nieu-Engeland in die 116ste en 117de Kongresse. Sy word dikwels as 'n gematigde Republikein benoem en is soms 'n deurslaggewende stem in die Senaat. Tot op hede is Collins die langdurigste Republikeinse vrou in die Senaat.
## Verwysings
## Eksterne skakels
*  Senator Collins amptelike Amerikaanse senaatswebwerf
*  Susan Collins for Senate
*  Column archive in the *Bangor Daily News*
R556 (Suid-Afrika)

Die **R556** is 'n streeksroete in Suid-Afrika wat begin by die R565 by Sun City, dan suidoos gaan, die R510 kruis by Tsitsing, kruis die N4-nasionale pad en eindig waar dit aansluit by die R104 by Wolhuterskop, 20 km wes van Hartbeespoort.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Valmiera

**Valmiera** (Duits: *Wolmar*) is 'n stad in die noorde van Letland, 107 km van Riga, aan die Gauja-rivier geleë en beskik oor 'n universiteit. 

## Demografie 
### Etniese groepe 
* Lette	84,3%
* Russies 10,4%
* Wit-Russies 1,6%

### Persoonlikhede 
* Jāzeps Vītols (1863—1948), komponis;
* Jānis Daliņš (1904—1978), sportman (stapitems);
* Māris Štrombergs (1987), sportman (BMX fietsryer).

## Prente 

Lêer:Valmiera Old Pharmacy in Castle ruins.JPG|Museum van Valmiera
Lêer:Valmiera, old city - old pharmacy.JPG|Ou stad
Lêer:Valmieras Valsts ģimnāzija (4).jpg|Staatsgimnasium
Lêer:Valmiera, sild üle Koiva jõe.JPG|Die brug oor die Gauja rivier

## Verwysings 
## Eksterne skakels 
*
R560 (Suid-Afrika)

Die **R560** is 'n streeksroete in Suid-Afrika wat begin by die R24-provinsiale pad, ongeveer 7 km noord van Magaliesburg, dan noordoos hou, verby die begin van die R563 wat hier afdraai, dan medebeskryf word met die R512 tot waar dit aansluit en eindig met die R104-provinsiale pad, 5 km wes van Hartbeespoort.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Johannes Neethling (regter)

:*Hierdie artikel handel oor die regter en vrymesselaar. Vir die predikant sien J.H. Neethling*

**Johannes Henoch Neethling** (1770-1838) was 'n Suid-Afrikaanse Hooggeregshofregter in die Kaap en Grootmeester van die Vrymesselaars in Suid-Afrika.

## Vroeë lewe 
Neethling is gebore op 1 Augustus 1770 in Suid-Afrika. Hy is die seun van Christiaan Ludolph Neethling en Maria Magdalena Neethling Storm. Hy het met Anna Catharina Smuts getrou, die dogter van Johannes Coenraad Smuts en Magdalena Elizabeth Wernich. Sy broer se kleinseun is na hom vernoem. Die kleinseun, J.H. Neethling, was 'n predikant in die NG Kerk en stigter van die Paul Roos Gimnasium. Sy skool opleiding was in Nederland omdat sy vader hom daarheen gestuur het vir 'n Christelike opleiding. Hy het in 1791 'n PhD in die regte verwerf by Universiteit van Leiden.

## Loopbaan in die regte 
Hy het as advokaat gepraktiseer. Neethling was 'n regter, eerstens van die Hof van Justisie in 1825. Richard Plasket, die Kaapse Koloniale Sekretaris in 1825, was nie tevrede met die bestaande hof nie. 'n Kommissie van ondersoek is ingestel, wat gelei is deur John T. Bigge en William MacBean George Colebrooke. Hulle het 'n nuwe hofstelsel voorgestel. 'n Hooggeregshof is in Januarie 1828 op grond van die aanbevelings van die kommissie ingestel. Aangesien hulle op soek was na akademies goed gekwalifiseerde regters, is Neethling, wat 'n doktorsgraad in die regte gehad het, aangestel as een van die hooggeregshofregters.

## Ander aktiwiteite 
Afgesien van die praktyk, het hy saam met D.G. Reitz en C.J. Brand die koerant De Zuid-Afrikaan gestig. Hy was 'n handelaar en 'n lid van die Raad van Justisie vir die Bataafse Republiek van 1803 tot 1806.

## Vrymesselaar 
Hy het 'n *Lodge* gestig met die naam "de Hoop", vernoem na sy pa se plaas. Hy was geïnteresseerd in Britse vrymesselary. Hy was grootmeester van die lodge "de Goede Hoop" van 1813 tot 1831. Hy volg Jacob Abraham de Mist op as Grootmeester, en Michiel van Breda volg hom op in 1831.

## Verwysings
Pungwerivier

**Pungwerivier** (Portugees: *Rio Púnguè*) is 'n 400 km-lange rivier in Zimbabwe en Mosambiek. Dit ontspring onder die Nyanganiberg in die Oostelike Hooglande van Zimbabwe en vloei dan suidooswaarts deur die provinsies Manica en Sofala van Mosambiek. Die Pungwe bereik die Uremavallei, die suidelikste gedeelte van die Groot Skeurvallei, waar dit die suidelike grens van die Gorongosa Nasionale Park vorm. Die Uremarivier sluit daarby aan, en die rivier volg die skeurvallei suidwaarts. Groot seisoenale vleilande vorm rondom die Pungwe- en Urema-riviere in die skeurvallei. Dit mond uit in die Mosambiekkanaal by Beira en vorm 'n groot riviermonding saam met die Buzirivier. Dit is een van die belangrikste riviere van Mosambiek en veroorsaak dikwels oorstromings.
duimnael|links|Pungwe en Nyazengu-ravyn
regs|duimnael|Die Pungwerivier oorstroom soos gesien vanaf die NASA MODIS- satelliet in 2010.
regs|duimnael|Die Pungwerivier in 'n normale toestand soos gesien vanaf die NASA MODIS- satelliet in 2009.

## Sytakke 
Die vernaamste sytakke is, stroomlangs, die Nhazonia, Txatola, Vinduzi en Nhandugue-Urema. Die regtersytakke is die Honde en die Muda.

## Watervoorsieningstelsels 
Beira se metropolitaanse gebied in Mosambiek ontvang sy watertoevoer vanaf die Pungwerivier. Die wateraanvraag van 2004 uit die Beira/Dondo-watervoorraad, wat die Mutua- en Mafambisse-gebiede insluit, word geraam op 25&nbsp;339 kubieke meter per dag.

Die stad Mutare word vanaf die Pungwerivier voorsien deur 'n oordragfasiliteit tussen die opvanggebiede. Die volume wat oorgedra word, word beperk tot 'n maksimum van 0,7 m3/s deur die bepalings van 'n waterpermit en die stelselontwerp. Die landelike distrik van Mutasa sal na verwagting ook water uit die Pungwe-pypleiding onttrek om dorpe langs sy roete te voorsien. 

Daar word voorspel dat klimaatsverandering tot 'n ongeveer 10% daling in die jaarlikse reënval sal lei. Dit impliseer 'n verlaagde riviervloei en beskikbare water vir die Pungwerivierkom, met moontlik ernstige gevolge vir landbouproduksie. Wisselvalligheid binne die jaar sal na verwagting toeneem, wat beide vloede en droogtes kan vererger.

## Verwysings
2004 Australiese Grand Prix

Die **2004 Formule Een Australiese Grand Prix** is op 7 Maart 2004 in Melbourne, Australië, gehou. Dit was die eerste wedren van die kampioenskapseisoen en is deur Michael Schumacher in 'n Ferrari gewen.

## Renuitslag
2005 Australiese Grand Prix

Die **2005 Formule Een Australiese Grand Prix** is op 6 Maart 2005 in Melbourne, Australië, gehou. Dit was die eerste wedren van die kampioenskapseisoen en is deur Giancarlo Fisichella in 'n fabrieks-Renault gewen.

## Renuitslag
Super Aguri F1

[duimnael|300px|Franck Montagny jaag vir Super Aguri in die [2006 Franse Grand Prix.]]
**Super Aguri F1** was 'n renmotorspan wat van 2006 tot 2008 aan Formule Een-renne deelgeneem het. Die span, gestig deur die voormalige F1-bestuurder Aguri Suzuki, was in Tokio, Japan, gebaseer, maar was vanuit die voormalige Arrows-fabriek in die Leafield Tegniese Sentrum te Oxfordshire, bedrywig. Daar is na die motors Super Aguri Hondas verwys, en die span het in 'n sekere mate as 'n nie-amptelike Honda 'B'-span gefunksioneer. Nadat hulle twee jaar en 4 maande aan die kampioenskap deelgeneem het, het die span hul onttrek aan F1 na 4 wedrenne in die 2008 seisoen weens finansiële probleme. Gedurende die span se tyd in die sport het dit 4 punte behaal. Al hierdie is deur Takuma Sato aangeteken gedurende die 2007-seisoen.

## Skepping van die span 
Honda het die uitkoop van British American Racing aan die einde van 2005 voltooi en Jenson Button as eerste jaer behou, maar Takuma Sato met Rubens Barrichello vervang nadat Sato in daardie jaar slegs 'n enkele punt behaal het, wat sy tweede seisoen was. In Japan het openbare druk en Sato se volgehoue gewildheid Honda oorreed om Sato te help om voort te gaan om aan Formule Een deel te neem. Dit het die skepping van Super Aguri se F1-projek en die enjinvoorsiening van Super Aguri se moedermaatskappy Honda beïnvloed. 

## Verwysings
R565 (Suid-Afrika)

Die **R565** is 'n streeksroete in Suid-Afrika wat 6 km wes van Rustenburg begin waar dit afdraai vanaf die N4-nasionale pad, deur Boshoek gaan, verby Boekenhoutfontein en eindig waar dit aansluit by die R556-streeksroete by Sun City.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Tohoku

duimnael|300px
Die , **Noordoos-streek**, of  bestaan uit die noordoostelike gedeelte van Honsjoe, die grootste eiland van Japan. Hierdie streek bestaan uit ses prefekture (*ken*): Akita, Aomori, Fukushima, Iwate, Miyagi, en Yamagata.

Tohoku behou 'n reputasie as 'n afgeleë, skilderagtige streek met 'n harde klimaat. In die 20ste eeu, het toerisme 'n belangrike bedryfstak in die Tohoku-streek geword.

## Verwysings
Larry King

duimnael|Larry King in 2010.
**Larry King** (gebore **Lawrence Harvey Zeiger**; 19 November 1933 - 23 Januarie 2021)  was 'n Amerikaanse televisie-gasheer, radio-gasheer en betaalde woordvoerder, wie se werk erkenning ontvang het met toekennings waaronder twee Peabodys, 'n Emmy-toekenning en 10 CabelACE-toekennings.

King was van Joodse afkoms. Hy begin as 'n plaaslike Florida-joernalis en radio-onderhoudvoerder in die 1950's en 1960's, en vererf bekendheid sedert 1978 as gasheer van *The Larry King Show*, 'n landwye inbel-radioprogram wat die hele nag deur die Mutual Broadcasting System uitgesaai is. Van 1985 tot 2010 was hy die gasheer van die televisieprogram *Larry King Live* op CNN. Van 2012 tot 2020 was hy gasheer vir *Larry King Now* wat in Hulu, OraTV en RT America uitgesaai is. 

Hy het voort gegaan om gasheer te wees vir *Politicking with Larry King*, 'n weeklikse politieke geselsprogram wat weekliks op dieselfde twee kanale uitgesaai is vanaf 2013 tot en met sy dood aan Covid-19 in 2021. King het gedurende sy lewe vele toekennings ontvang, waaronder verskeie Cable ACE-toekennings, Peabody-toekennings en ander lewenslangebydrae toekennings.

## Verwysings
2004 Maleisiese Grand Prix

Die **2004 Formule Een Maleisiese Grand Prix** het op 21 Maart 2004 op die Sepang Internasionale Renbaan in Sepang plaasgevind.

## Renuitslag
Helena van Troje

thumb|190px|*Die liefde van Helena en Paris*, deur Jacques-Louis David, 1788.)
**Helena van Troje**, eintlik meer korrek **Helena van Sparta** (antieke Grieks: Ἑλένη *Helénē*), was in die Griekse mitologie die beeldskoonste vrou in die wêreld. Sy was volgens die meeste bronne die dogter van Zeus en Leda, en die suster van onder andere Klitemnestra, Kastor en Polluks en Foibe. Sy was getroud met koning Menelaos van Sparta.

Volgens tradisie het Afrodite haar aan Paris belowe nadat hy die godin ’n kompetisie laat wen het. Paris het haar toe ontvoer en na Troje geneem. 

Haar verhaal is onder meer opgeteken is Homeros se *Ilias* en *Odussee*. Omdat baie mans om haar hand meegeding het, het haar pa hulle ’n eed laat aflê dat hulle haar huwelik sou verdedig, maak nie saak wie hy kies nie. Menelaos is toe gekies. Toe Paris Helena steel, het die eed veroorsaak dat die Achajers na Troje opgeruk het om haar te gaan haal en dit het gely tot die Trojaanse Oorlog.

Eindelik is Paris in die oorlog doodgemaak en volgens Homeros is Helena met Menelaos herenig. 

## Verwysings
## Skakels
Menelaos

**Menelaos** (Grieks: Μενέλαος) was in die Griekse mitologie die koning van Sparta, die man van Helena van Troje en die seun van Atreus en Aërope. Volgens die *Ilias* was Menelaos ’n sentrale figuur in die Trojaanse Oorlog – hy het ’n Spartaanse afdeling aangevoer van die Griekse leër, wat onder leiding was van sy ouer broer Agamemnon, koning van Micene. Hy is prominent in die *Ilias* én *Odussee*, sowel as op geverfde Griekse vase – eerder as ’n held van die Trojaanse oorlog as lid van die gedoemde Huis van Atreus.

## Bewind
Volgens antieke bronne het Menelaos se pa, Atreus, met sy broer Tuestes oor die troon van Micene geveg. Ná ’n stryd wat owerspel, bloedskande en kannibalisme ingesluit het, het Tuestes die troon bestyg nadat sy seun Atreus vermoor het. As gevolg daarvan moes Atreus se seuns, Menelaos en Agamemnon, in bannelingskap gaan. Toe hulle dink die tyd is ryp om die vyandige heerser van Micene te onttroon, het hulle teruggekeer en Tuestes verdryf met die hulp van koning Tindareos van Sparta. Agamemnon het toe koning geword.

Toe dit tyd word vir Tindareos se stiefdogter, Helena, om te trou het baie konings en prinse om haar hand meegeding, want sy is beskou as die beeldskoonste vrou in die wêreld. Onder die mededingers was Odusseus, Menesteus, Alias die Grote, Patroklos en Idomeneus. Tindareos wou nie ’n man vir Helena kies nie, omdat hy bang was hy kom die ander vryers te na. Odusseus het toe met ’n voorstel vorendag gekom in ruil vir ’n goeie woordjie van Tindareos in sy hofmakery van Penelope: Tindareos moes die vryers ’n eed laat aflê dat hulle Helena se huwelik sou verdedig, maak nie saak wie Tindareos as haar man kies nie. Menelaos het gewen, die res van die vryers het die eed afgelê en Helena en Menelaos is getroud. Menelaos het koning van Sparta geword nadat beide Tindareos en Leda van die troon afstand gedoen het. 

Wat veronderstel is om hulle paleis te wees is in uitgrawings ontdek wat in 1926 begin is (en tot 1995 geduur het) in Pellana, Lakonië, noordwes van die moderne (en klassieke) Sparta. 

## Trojaanse Oorlog
right|thumb|Menelaos key Helena terug, omstreeks 450-440 v.C.
Die godin Afrodite het die beeldskoonste vrou in die wêreld aan Paris van Troje belowe nadat hy haar ’n kompetisie laat wen het teen Hera en Atena. Sy was egter reeds met Menelaos getroud. Paris het haar toe uit die Spartaanse paleis gaan steel en na Troje geneem. 

Menelaos het die eed aan Tindareos gebruik om al die Grieke sover te kry om na Troje op te ruk om Helena terug te kry, en dit het aanleiding tot die Trojaanse Oorlog gegee. Homeros se *Ilias* is die omvattendste bron vir Menelaos se avonture tydens die oorlog. Hy het byvoorbeeld in ’n tweegeveg met Paris betrokke geraak vir Helena se terugkeer. Menelaos het Paris geklop, maar Afrodite het Paris weggelok net toe hy hom wou doodmaak. 

Volgens Hyginus het Menelaos agt mans in die oorlog doodgemaak en was hy een van die Grieke wat in die Trojaanse perd weggekruip het. Tydens die verwoesting van Troje het Menelaos vir Deifobos, wat ná Paris se dood met Helena getrou het, doodgemaak. Hy het daarna met Helena versoen geraak.

## Verwysings
## Skakels
Mary Hopkin

**Mary Hopkin** (gebore op 3 Mei 1950), op sommige opnames bekend as **Mary Visconti** (vanweë haar huwelik met  Tony Visconti) is 'n Walliese sangeres wat veral bekend is om haar enkelsnit treffer uit 1968 getiteld "Those Were the Days". Sy was een van die eerste kunstenaars om aan te sluit by the Beatles se *Apple Records* plate-etiket.

## Diskografie
### Geselekteerde albums
*1969: *Postcard*
*1971: *Earth Song, Ocean Song*
*1972: *Those Were The Days* (kompilasie met "Those Were The Days" in mono)
*1976: *The Welsh World of Mary Hopkin* (kompilasie-album)
*1989: *Spirit*
*1996: *Y Caneuon Cynnar (The Early Recordings)* (kompilasie-album)
*2005: *Live at the Royal Festival Hall* (lewendige opname)
*2007: *Valentine*
*2008: *Recollections*
*2008: *Now and Then*
*2009: *Blodeugerdd: Song of the Flowers – An Anthology of Welsh Music and Song* (kompilasie-album)
*2010: *You Look Familiar* (met Morgan Visconti)
*2013: *Painting by Numbers*
*2018: *Those were the days EP (Those were the days;Those were the days; Those were the days; Goodbye).*
*2020: *Another Road*
*2020: *A Christmas Chorale*
;As deel van 'n "band"
*1980: *Sundance*
*1984: *Oasis*
*1995: *The Crockettes*

### Enkelsnitte
## Verwysings
## Eksterne skakels
* Video- Those Were The Days
2005 San Marino Grand Prix

280px|duimnael|Alonso en Schumacher spook sake uit vir 'n wenplek aan die einde van die wedren.
Die **2005 Formule 1 San Marino Grand Prix** is op 24 April 2005 op die Autodromo Enzo e Dino Ferrari in Imola, Italië gehou.

## Uitslag
Tindareos

**Tindareos** (Grieks: Τυνδάρεος) was in die Griekse mitologie ’n koning van Sparta. Hy was die seun van Oibalos (of Perieres) en Gorgofone.

## Gesin
Hy het getrou met prinses Leda, by wie hy die pa was van Kastor, Klitemnestra, Timandra, Foibe en Filonoë. Hy was ook die stiefpa van Helena van Troje en Polluks.

## Mitologie
Tindareos het ’n broer met die naam Hippokoön gehad wat die mag oorgeneem en Tindareos verban het. Hy is deur Herakles teruggeplaas op die troom nadat dié Hippokoön en sy seuns doodgemaak het. Tindareos se ander broer was Ikarios, die pa van Penelope.

Toe Tuestes beheer in Micene oorneem, het sy twee verbanne broerskinders, Agamemnon en Menelaos, na Sparta gekom waar hulle as gaste ontvang is en ’n paar jaar gewoon het. Die prinse het eindelik met twee van Tindareos se dogters, onderskeidelik Klitemnestra en Helena, getrou.

### Vloek van die godin
Terwyl Tindareos offerande aan die gode gemaak het, het hy van Afrodite vergeet. Die godin was woedend en het gesorg dat sy dogters twee en drie keer getrou en hulle mans verlaat het. 

### Helena en die Trojaanse Oorlog
thumb|links|140px|Helena van Troje.

Tindareos  se stiefdogter, Helena, was die beeldskoonste vrou in die wêreld en toe dit tyd word dat sy trou, het konings en prinse om haar hand meegeding. Onder die mededingers was Odusseus, Menesteus, Alias die Grote, Patroklos en Idomeneus. Tindareos wou nie ’n man vir Helena kies nie, omdat hy bang was hy kom die ander vryers te na. Odusseus het toe met ’n voorstel vorendag gekom in ruil vir ’n goeie woordjie van Tindareos in sy hofmakery van Penelope: Tindareos moes die vryers ’n eed laat aflê dat hulle Helena se huwelik sou verdedig, maak nie saak wie Tindareos as haar man kies nie. Menelaos het gewen, die res van die vryers het die eed afgelê en Helena en Menelaos is getroud. Eindelik het Tindareos geabdikeer ten gunste van sy skoonseun, en Menelaos het koning geword.

’n Paar jaar later het Afrodite Helena aan Paris van Troje belowe nadat hy haar ’n kompetisie laat wen het teen Hera en Atena. Paris het haar toe uit die Spartaanse paleis gaan steel en na Troje geneem. Menelaos het die eed aan Tindareos gebruik om al die Grieke sover te kry om na Troje op te ruk om Helena terug te kry, en dit het aanleiding tot die Trojaanse Oorlog gegee. 

## Verwysings
## Skakels
2005 Spaanse Grand Prix

Die **2005 Formule 1 Spaanse Grand Prix** is op 8 Mei 2005 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen en is deur Kimi Räikkönen in sy McLaren-Mercedes gewen.

## Renuitslag
2004 Bahreinse Grand Prix

Die **2004 Formule Een Bahreinse Grand Prix** is op 4 April 2004 op die Bahrein Internasionale Renbaan in Sakhir, Bahrein gehou. Dit was die derde wedren van die kampioenskapseisoen en is deur Michael Schumacher in 'n Ferrari gewen.

## Renuitslag
Einar Selvik

**Einar Selvik** (gebore 18 November 1979), ook bekend onder sy verhoognaam **Kvitrafn**, is 'n Noorweegse musikant wat bekend is as die tromspeler in die black metal-orkes Gorgoroth van 2000 tot 2004, en vir die front van die Nordiese folkprojek. Wardruna, wat in 2003 gestig is en ook die voormalige vokalis van Gorgoroth, Gaahl, ingesluit het. Selvik en Wardruna se klankbaanwerk vir die History Channel-televisieprogram Vikings het hom internasionale aansien verwerf, en hy verskyn ook as akteur in die program.

Op 1 Maart 2016 is *A Piece for Mind & Mirror* van Skuggsjá, 'n samewerking tussen Kvitrafn en Ivar Bjørnson, van Enslaved, aangekondig en gestroom. Die album is voorberei op die 200ste herdenking van die Noorse Grondwet, vertel die geskiedenis van Noorweë en is op 11 Maart deur Season of Mist vrygestel.

Selvik het ook musiek opgeneem met ander projekte/groepe, waaronder Det Hedenske Folk, Bak de Syv Fjell, Jotunspor, Sahg, Dead to this World en Faun. Verder het hy aan die klankbaan vir Assassin's Creed Valhalla gewerk. 

## Persoonlike lewe 
Einar Selvik is 'n aanhanger van die moderne heidendom wat gekenmerk word deur animisme. In 'n onderhoud met *Morgenbladet* in 2017 praat hy oor sy wêreldbeskouing: "Ek is 'n sterk voorstander van individuele verantwoordelikheid. Niemand het vir my sondes gesterf nie. Dit is 'n effense heidense gedagtegang: die gode help diegene wat hulself help. Dit weerspieël jy is jou eie god, dat dit jou verantwoordelikheid is hoe jy optree, wat jy in hierdie wêreld bydra."

## Diskografie 
### Met Mortify 
**Skuggerike demo* (1995)

### Met Bak de Syv Fjell
**Rehearsal demo* (1996)
**From Haavardstun* EP (1997)

### Met Gorgoroth
**Twilight of the Idols* (2003)
**Black Mass Krakow 2004* (2008)

### Met Wardruna
**Runaljod - Gap Var Ginnunga* (2009)
**Runaljod - Yggdrasil* (2013)
**Runaljod - Ragnarok* (2016)
**Skáld* (2018)
**Kvitravn* (2021)

### Met Jotunspor 
**Gleipnirs Smeder* (2006)

### Met Sahg
**I* (2006)
**Domno Abyssus / Tyrant Empire* (enkel) (2014)

### Met Dead to this World 
**First Strike for Spiritual Renewance* (2007)

### Met Jesper Kyd en Sarah Schachner
*''Assassin's Creed Valhalla: Out of the North* (2020)
**Assassin's Creed Valhalla: The Ravens Saga* (2020)

### As Ivar Bjørnson en Einar Selvik
**Skuggsjá* (2016)
**Hugsjá* (2018)

### As Einar Selvik 
**Snake Pit Poetry* (2017)
**Volibear, The Relentless Storm'' (2020) (Enkel)

## Verwysings 
## Eksterne skakels 
*Artist page at Metal Archives
*Artist page at Discogs
R502 (Suid-Afrika)

Die **R502** is 'n streeksroete in Suid-Afrika wat die N12-nasionale pad tussen Bloemhof en Wolmaransstad met die N12 tussen Stilfontein en Potchefstroom verbind. Die roete begin 18 km voor Wolmaransstad, dit gaan noordoos van hier en 12 km later gaan die roete deur Makwassie en kruis ook die R505 met 'n verspringende kruising. Na 25 km gaan die roete deur Leeudoringstad en kruis ook die R504 in die dorp. Na 51 km gaan die roete deur Orkney waar die R30-provinsiale pad gekruis word. Die R502 eindig waar dit met die N12 aansluit. 

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Marcello Mastroianni

**Marcello Vincenzo Domenico Mastroianni** (; 28 September 1924&nbsp;– 19 Desember 1996) was 'n Italiaanse akteur, beskou as sy land se grootste filmster van alle tye. Sy films sluit in: *La Dolce Vita*; *8½*; *La Notte*; *Divorce Italian Style*; *Yesterday, Today and Tomorrow*; *Marriage Italian Style*; *The 10th Victim*; *A Special Day*; *City of Women*; *Henry IV*; *Dark Eyes* en ''Everybody's Fine*. 

## Toekennings 
Hy het hierdie toekennings ontvang (onder andere):
* BAFTAs
* Beste akteur toekenning by die Venice-rolprentfees 
* Beste akteur toekenning by die Cannes-rolprentfees
* Twee Golden Globe toekennings
* Drie Oscar nominasies.

## Verwysings 
## Eksterne skakels 
* 
* *Encyclopædia Britannica'', Marcello Mastroianni
* Chris Fujiwara, "Dream lover: Marcello Mastroianni by die MFA"
* fotos van sy graf 
* Marcello Mastroianni op Filmreference.com
Kraairivier (spruit in Wes-Kaap)

:*Vir ander riviere met dieselfde naam, sien Kraairivier (dubbelsinnig)*

Die **Kraairivier** is 'n droë spruit langs die N7-hoofpad naby die Weskus, Suid-Afrika. Dit is in die opvanggebied van die Varsrivier.

## Eksterne skakel 
* Google-kaart van die Kraairivier se monding by Geonames.org (cc-by)
Kraairivier (Baviaanskloof)

:*Vir ander riviere met dieselfde naam, sien Kraairivier (dubbelsinnig)*

Die **Kraairivier** is 'n spruit wat in die Oos-Kaap, Suid-Afrika vloei. Dit kruis die berge deur die Perdepoort noord van die Baviaanskloof, en noordoos van Willowmore.

## Eksterne skakel 
* Google-kaart van die Kraairivier se monding by Geonames.org (cc-by)
Edith Louise Mary King

**Edith Louise Mary King** (1871–1962) was 'n Suid-Afrikaanse skilderes wat hoofsaaklik met waterverf gewerk het, wat gefokus het op landskappe en ander stillewe onderwerpe.

Gekenmerk deur 'n hoë vlak van botaniese detail, haar skilderye kombineer gevorderde beplanning en betekenisgewing met 'n soort stilistiese onskuld. King ondersteun haarself as kunsonderwyseres en later as hoof van Hoërskool Eunice in Bloemfontein, Suid-Afrika. Nadat sy afgetree het as 'n onderwyseres, het sy saam met haar suster gewoon, gereis en geskilder en vriende en familie aangemoedig in hul artistieke aktiwiteite, sowel as om uitstallings te organiseer en daaraan deel te neem. Vyf van haar skilderye is op die *Armory Show* in 1913 vertoon. Sedert haar dood in 1962 is King se werk te sien in die Tatham Gallery en die mobiele Everard Phenomenon-uitstalling in Suid-Afrika. Haar werk is ook in die permanente versamelings van die Suid-Afrikaanse Nasionale Kunsmuseum en die Pretoriase Kunsmuseum.

## Sien ook 
* Die Everard-groep

## Verwysings
2005 Maleisiese Grand Prix

Die **2005 Formule Een Maleisiese Grand Prix** het op 20 Maart 2005 op die Sepang Internasionale Renbaan in Sepang plaasgevind.

## Renuitslag
2004 San Marino Grand Prix

Die **2004 Formule 1 San Marino Grand Prix** is op 25 April 2004 op die Autodromo Enzo e Dino Ferrari in Imola, Italië gehou.

## Uitslag
2005 Bahreinse Grand Prix

Die **2005 Formule Een Bahreinse Grand Prix** is op 3 April 2005 op die Bahrein Internasionale Renbaan in Sakhir, Bahrein gehou. Dit was die derde wedren van die kampioenskapseisoen en is deur Fernando Alonso in sy Renault gewen.

## Renuitslag
Eris (mitologie)

**Eris** (Grieks: Ἔρις, "Twis") is die Griekse godin van twis en onenigheid. Haar Romeinse eweknie se naam is **Discordia**, wat dieselfde beteken. Die dwergplaneet Eris is na die godin genoem.

Sy het geen tempels in Griekeland gehad nie en sy dien hoofsaaklik as ’n verpersoonliking, soos in Homeros en baie latere werke.

## Trojaanse Oorlog
Zeus het by óf Temis óf Prometeus gehoor dat hy, nes sy pa, Kronos, deur een van sy seuns omvergewerp sou word. Volgens nog ’n profesie sou ’n seun van die seenimf Tetis, op wie Zeus verlief geraak het nadat hy haar aan die Griekse kus gesien het, groter word as sy pa. Moontlik om dié rede het Zeus opdrag gegee dat Tetis met ’n ouerige sterflike koning, Peleus, trou.

Al die gode is na Peleus en Tetis se troue genooi en hulle het baie presente gebring. Zeus het egter opdrag gegee dat Hermes vir Eris by die deur wegwys. Sy was woedend en het ’n geskenk van die deur af gegooi: ’n goue appel met die boodskap "vir die mooiste een". Die godinne Hera, Atena en Afrodite wou al drie die appel hê. ’n Rusie het ontstaan en nie een van die gode teenwoordig wou een uitsonder en die ander twee kwaad maak nie. 

thumb|links|240px|*Paris se beslissing* (1904), deur Enrique Simonet.
Eindelik het Zeus aan Hermes opdrag gegee om die drie godinne na Paris, ’n prins van Troje, te neem sodat hy kan besluit wie die appel moet kry. Nadat die drie godinne in die fontein van Ida gebad het, het hulle nakend voor hom verskyn – óf om sy guns te probeer wen óf op versoek van Paris. Paris kon nie besluit wie die mooiste is nie, en die godinne het hom probeer omkoop. Atena het hom wysheid en die vermoëns van die grootste vegters aangebied; Hera het hom politieke mag en beheer oor die hele Asië aangebied; en Afrodite het hom die liefde van die beeldskoonste vrou in die wêreld, Helena van Sparta, aangebied. Paris het in Afrodite se guns beslis en die appel aan haar toegeken. 

Wat Afrodite nie aan Paris genoem het nie, was dat Helena reeds getroud was, met koning Menelaos van Sparta. Omdat sy so beeldskoon was, het baie mans om haar hand meegeding, onder andere konings en prinse. Haar pa, Tindareos, het Menelaos gekies, maar die ander vryers ’n eed laat aflê dat hulle die huwelik sou verdedig, ongeag wie sy skoonseun word.

Nadat Afrodite Helena aan Paris belowe het, het Paris na Sparta gegaan terwyl Menelaos uitstedig was en Helena na Troje weggevoer. Toe Menelaos terugkeer en uitvind Helena is weg, het hy haar voormalige vryers aan hulle eed aan Tindareos herinner, en die hele Griekeland het teen Troje opgeruk om Helena te gaan haal. Dié gebeure het gelei tot die Trojaanse Oorlog, wat alles by Eris begin het. 

## Verwysings 
## Skakels
Varsrivier (Olifants, Wes-Kaap)

Die **Varsrivier** is 'n rivier wat in die Wes-Kaap in Suid-Afrika vloei. Dit is in die opvanggebied van die Weskus-Olifantsrivier. 

Die laaste deel van die Varsrivier vloei onderdeur die N7-nasionale pad noord van Vanrhynsdorp, waar dit by die Holrivier aansluit en net daarna die Olifantsrivier oos van die dorpie Lutzville.

## Bron
2004 Monaco Grand Prix

Die **2004 Formule Een Monaco Grand Prix** is op 23 Mei 2004 op die Circuit de Monaco in Monte Carlo gehou. Dit was die sewende wedren van die kampioenskapseisoen en is deur Fernando Alonso in sy Renault gewen. 

## Renuitslag
2005 Monaco Grand Prix

Die **2005 Formule 1 Monaco Grand Prix** is op 22 Mei 2005 op die Circuit de Monaco in Monte Carlo gehou. Dit was die sewende wedren van die kampioenskapseisoen en is deur Kimi Räikkönen in 'n McLaren - Mercedes gewen. 

## Renuitslag
2005 Europese Grand Prix

Die **2005 Formule 1 Europese Grand Prix** het op 29 Mei 2005 op die Nürburgring in Duitsland plaasgevind.

## Uitslag
## Puntestand na die Grand Prix
### Renjaers
### Vervaardigers
2004 Europese Grand Prix

Die **2004 Formule 1 Europese Grand Prix** het op 30 Mei 2004 op die Nürburgring in Duitsland plaasgevind. Dit is deur Michael Schumacher in sy Ferrari gewen.

## Uitslag
Appalachia (streek)

**Appalachia** () is 'n kulturele streek wat in die oostelike Verenigde State geleë is, en van die suide van New York Staat tot die noorde van Alabama en Georgia strek. Terwyl die Appalachiese Gebergte van Belle Isle in Kanada tot die Cheaha Gebergte in Alabama strek, verwys die kulturele streek van Appalachia tipies na die sentrale en suidelike gedeeltes van die gebergte, van die Blue Ridge-gebergtes van Virginië, suid-wes na die Great Smoky Mountains. Volgens die federale sensus van 2010 woon ongeveer 25 miljoen mense in die streek.

Die streek is sedert die laat 19de eeu, toe dit erken is as 'n eiesoortige streek met sy eie kulturele eienskappe, die bron van blywende mites en verdraaiings wat die isolasie, temperament, en gedrag van sy inwoners betref. Vroeë 20ste eeuse skrywers was dikwels betrokke by *yellow journalism*, en het gefokus op sensasionalistiese aspekte van die streek se kultuur, soos byvoorbeeld die stook van mampoer ("moonshining") en plaaslike geskille. Dié skrywers het dikwels die streek se inwoners uitgebeeld as onopgevoed en geneig tot impulsiewe dade van geweld. Maatskaplike studies in die 1960's en 1970's het egter daartoe bygedra om hierdie geykte opvattings te weerlê.

Alhoewel die Appalachia-streek oor oorvloedige natuurlike hulpbronne beskik, het dit lank gesukkel met armoede, en is dit ook met armoede geassosieer. In die vroeë 20ste eeu het groot hout- en steenkool firmas goedbetalende werksgeleenthede en moderne geriewe gebring, maar teen die 1960's was dit duidelik dat die streek nie daarin geslaag het om langtermyn vooruitgang te bewerkstellig en voordeel te trek  uit hierdie twee industrieë nie. Aan die begin van die 1930's het die federale regering gepoog om armoede in die Appalachia-streek te verlig met 'n reeks inisiatiewe, soos die bou van damme om goedkoop elektrisiteit te verskaf en die implementering van verbeterde landboupraktyke. Op 9 Maart 1965 is die "*Appalachian Regional Commission*" geskep om armoede in die streek verder te verlig, hoofsaaklik deur diversivisering van die streek se ekonomie en deur die skep van beter opvoedkundige geleenthede. Teen 1990 was die streek ingeskakel by die hoofstroom-ekonomie, maar steeds agter die res van die land wat die meeste ekonomiese aanduiders betref.

## Verwysings
Lepidochrysops gydoae

***Lepidochrysops gydoae***, die **Gydo-blou**, is 'n skoenlapper van die *Lycaenidae* familie. Dit kom voor in Suid-Afrika, waar dit beperk is tot fynbos aan die noordelike hange van die Gydoberg en die Theronsberg in die Wes-Kaap.

Die vlerkspan is 41–45 mm vir mannetjies en 43–46 mm vir wyfies. Volwassenes is van November tot Januarie op vleuel. Daar is een generasie per jaar.

Die larwes voed waarskynlik op die *Selago*-spesies.

## Verwysings
Invar

duimnael|Blokkies Invar.
duimnael|350px|regs|Die koëffisiënt van termiese uitsetting van nikkel/yster legerings word hier geteken teen die nikkelpersentasie (op 'n massa basis) in die legering. Die skerp minimum kom voor by die Invar-verhouding van 36% Ni.

**Invar**, ook bekend as **FeNi36**, is 'n nikkel–yster legering opvallend vir sy uniek lae termiese uitsettingskoëffisiënt (CTE of α). Die naam *Invar* kom van die Engelse woord *invariable*, wat verwys na die relatiewe gebrek aan uitbreiding of inkrimping met temperatuurveranderings.

Die ontdekking van die legering is in 1896 deur die Switserse fisikus Charles-Édouard Guillaume gemaak, waarvoor hy in 1920 die Nobelprys vir Fisika ontvang het. Dit het verbeterings in wetenskaplike instrumente moontlik gemaak.

## Verwysings 
## Eksterne skakels
KWV

**KWV**, wat in 1918 gestig is as die **Ko-operatiewe Wijnbouwers Vereniging van Zuid-Afrika**, is een van die vooraanstaande vervaardigers van wyn en sterk drank in Suid-Afrika. Sy handelsmerke sluit in Roodeberg, Laborie en KWV-wyn en . Sy hoofkwartier is in die Paarl, Wes-Kaap. KWV Beperk se naam is ná die maatskappy se ontbondeling in 2009 verander na KWV Beherend Beperk, terwyl KWV Beleggings nou bekend is as Capevin Beleggings.

## Geskiedenis
[thumb|180px|links|Die ingang na La Concorde, KWV se ou hoofkwartier in die [Paarl.]]
KWV is op 8 Januarie 1918 gestig as ’n wynmakerskoöperasie van die Wes-Kaap, Suid-Afrika, met dr. Charles Kohler as voorsitter. Dit is ’n internasionale brandewyn- en wynhandelsmerk wat ’n wye verskeidenheid produkte vervaardig.

Die doel van KWV was om eenheid onder die wynboere van Suid-Afrika te bewerkstellig en om die deurlopende verbetering in die gehalte van Suid-Afrikaanse wyn en brandewyn te verseker. Van die vroeë 1920's af het die liggaam toenemende wetgewende beheer oor die vervaardiging, verkoop en uitvoer van Suid-Afrika se wyn en sterk drank gehad, wat die koöperasie in staat gestel het om met innoverings in die bedryf te eksperimenteer, en dit het hom help ontwikkel. KWV het ook in ’n groot mate belê in die plaaslike en oorsese bemarking van Suid-Afrikaanse wyn en brandewyn. 

Sy wetgewende beheer is beëindig aan die einde van apartheid in 1990 en met die daaropvolgende nuwe regering, en het in 1997 van ’n koöperasie in ’n maatskappy verander.

In 2004 het KWV die Suid-Afrikaanse wynbedryf se grootste ooreenkoms rakende breed gebaseerde swart ekonomiese bemagtiging (BGSEB) met Phetogo (Pty) Ltd aangegaan en 25,1% van sy aandele bekom. Vir die eerste keer is KWV se wyne en brandewyne onder sy naam plaaslik verkoop nadat dit voorheen net aan internasionale verbruikers beskikbaar was.

In Oktober 2016 is ’n deel van KWV verkoop aan die Vasarigroep onder leiding van Vivian Imerman. Vasari is in Londen gebaseer en is ’n verbruikersgefokusde beleggingsgroep wat die bedryfsbates van KWV vir R1,15 miljard bekom het. KWV se brandewyne wen gereeld internasionale pryse.

## Verwysings
## Skakels
*KWV-webtuiste
Roanoke (dubbelsinnig)

**Roanoke** /ˈroʊ.ənoʊk/ kan verwys na:

* Die Roanoke-stam, 'n Algonquian-sprekende stam in die weste van Noord-Carolina

* Die Roanoke-kolonie, 'n voormalige kolonie van Engeland wat op geheimsinnige wyse verdwyn het
* Roanoke-eiland, die ligging van die Roanoke-kolonie in die huidige Noord-Carolina
* Die Roanoke-rivier, wat deur Virginië en Noord-Carolina vloei en uitmond in Albemarle Sound naby Roanoke-eiland
* Roanoke-vallei, deel van die Groot Appalachiese Vallei naby die boloop van die Roanoke-rivier in Virginië
* Roanoke, Alabama
* Roanoke, Georgia
* Roanoke, Illinois
* Roanoke, Indiana
* Roanoke, Louisiana
* Roanoke, Missouri
* Roanoke, Texas
* Roanoke, Virginië, die grootste Amerikaanse stad genaamd Roanoke
* Roanoke County, Virginië
* Roanoke, Wes-Virginie
* Roanoke Rapids, Noord-Carolina
* Randolph, Virginië, voorheen bekend as Roanoke

## Ander verwysings 
* Roanoke Park in Seattle, Washington
* USS Roanoke, en verskeie vaartuie van die Amerikaanse Vloot met dié naam
* Roanoke, 'n Amerikaanse skip (1892–1905)
* Roanoke Kollege, 'n private vrye kunste kollege geleë in Salem, Virginië
Erica abbottii

***Erica abbottii*** is 'n plant wat tot die genus *Erica* behoort en deel van die fynbos vorm. Die spesie is endemies aan die Oos-Kaap en KwaZulu-Natal waar dit weerskante van die grens tussen die twee provinsies voorkom.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Ogre (stad)

**Ogre** is 'n stad in die middel van Letland, 36 km vanaf Riga, aan die monding van die Ogre-rivier in die Daugava-rivier. Die dorpie Ogre is in 1206 vir die eerste keer in Duits *Oger* genoem. Toe die spoorweg Riga–Daugavpils in 1861 gebou is het inwoners van Riga begin om hier somerhuisies te bou. In 1862 word Ogre 'n gesondheidsoord.

## Demografie 
### Etniese groepe (2003)
* Lette 64,6%
* Russies 24,6%
* Wit-Russies 4,2%

## Prente 

Lêer:Ogre Station.JPG|Ogre se Treinstasie
Lêer:Brīvības iela - ogre11 - Panoramio.jpg|Brīvības straat
Lêer:Ogre - panoramio (7).jpg|Die stad se sentrum
Lêer:Līkais tilts no Ogres upes kreisā krasta - panoramio.jpg|Die brug oor die Ogre rivier

## Verwysings 
## Eksterne skakels 
*
Gydoberg

Die **Gydoberg** is 'n berg noord van Ceres in die Kaapse Wynland-distriksmunisipaliteit van die Wes-Kaap, Suid-Afrika. Dit het 'n hoogte van 1&nbsp;616&nbsp;m. Na die ooste sluit dit by die Waboomberge aan.

Gydo, op die Afrikaanse manier uitgespreek, sou volgens sommige "styl deurgang" beteken, maar is volgens 'n ander voorstel 'n soort noors wat hier teen die hange groei.

## Flora en fauna 
Die Gydo-tolbos is inheems aan die omgewing. Die *Lepidochrysops gydoae* ('n skoenlapper) kom net op die hange van hierdie en die Theronsberg voor. Die Koue- en Warmbokkeveld wat weerskante van die berg gevind word, sou na springbokke verwys wat eens hier algemeen was.

## Verwysings 
## Eksterne skakels 
* Gydoberg op instagram.com
Al-Azhar-universiteit

Die **Al-Azhar-universiteit** (Arabies: جامعة الأزهر (الشريف), [ˈɡæmʕet elˈʔɑzhɑɾ eʃʃæˈɾiːf], "die (eerbare) Universiteit van Al-Azhar") in Kaïro word in die Arabiessprekende wêreld as die eerste universiteit beskou.

Hierdie universiteit is formeel in 988 gestig toe 'n teologiese fakulteit uit die Al-Azhar-moskee ontwikkel. Dit is nou die mees vooraanstaande universiteit vir onderwys in die Islamitiese teologie, die sjaria-wette en die Arabiese taal. Hierdie is die belangrikste kweekskool vir Soennietiese Islam-geestelikes en die grootste gesaghebbendes oor die sjaria is hier gevestig.

Na 'n periode van verval, is die onderwys aan al-Azhar sedert 1905 herhaaldelik gemoderniseer. Aan die begin van die 21ste eeu het die universiteit 'n 300&nbsp;000 studente van oor die hele wêreld en 19&nbsp;000 akademiese personeellede in 81 fakulteite gehad. Tans word onderrig verskaf in natuurwetenskappe, tegnologie, sakewetenskapppe, geesteswetenskappe, joernalistiek, kuns, landbou en moderne tale. Studente is nie meer verplig om godsdienswetenskap te bestudeer nie. In die 1960’s het die staat die universiteit oorgeneem en kort daarna is begin om onderrig te gee in geneeskunde en ingenieurswese. Vanaf 1962 is vroue as studente toegelaat.

Waarskynlik verwys die naam van die universiteit na Fatimah, 'n dogter van die profeet Mohammed. Sy het bekendgestaan as “al-Zahra”, die Skitterende.

## Bibliografie 
* britannica.com
* timeshighereducation.com
* topuniversities.com
Ontbondeling

**Ontbondeling** of **ontknoping** is in ekonomie die verdeling van ’n maatskappy in meer maatskappye wat verskillende dienste lewer. Dit is die teenoorgestelde van een maatskappy wat talle produkte en dienste as ’n gekombineerde produk aanbied. 

Laasgenoemde is algemeen in imperfek mededingende markte. Dit loop die gevaar om tot ’n monopolie te lei.

## Verwysings
Roanoke, Virginië

**Roanoke** () is 'n onafhanklike stad in Virginië, Verenigde State. Volgens die federale sensus van 2010 is die bevolking 97,032 siele. Dit is geleë in die Roanoke-vallei van die Roanoke-streek van Virginië.

Roanoke is die grootste munisipaliteit in suid-wes Virginië en die hoof-munisipaliteit van die Metropolitaanse gebied van Roanoke, wat met ingang 2010 oor 'n bevolking van 308,707 siele beskik het. Dit bestaan uit die onafhanklike stede van Roanoke en Salem, Botetourt County, Craig County, Franklin County en Roanoke County. Die Roanoke-rivier verdeel Roanoke in twee. Roanoke is die kommersiële- en kulturele spilpunt van die grootste deel van suid-wes Virginië.

## Verwysings
Basenji

duimnael|'n Basenji
Die **basenji** is een van die oudste honderasse op aarde.

Die honde is gemiddeld 40cm hoog op hul pote. Hulle het ‘n pels wat bestaan uit kort, gladde, syerige hare wat óf koffiekleurig met wit óf swart met wit óf koffiekleurig, swart en wit is. Kenmerke is die geplooide voorkop, gekrulde stert, groot regopstaande ore, skerp snoet en bruin oë.

Merkwaardig van hierdie ras is dat hulle nie blaf nie. Die enigste klanke wat hulle voortbring is ‘n huilende geluid wat sterk laat dink aan jodel.

Hierdie ras is afkomstig uit die oerwoud van Midde-Afrika waar hulle as jaghonde gebruik is. Ook die farao’s van Egipte was reeds met die honde bekend. Afbeeldings van die honde is in Toetankamen se graf gevind. Sedertdien het die ras geen veranderinge ondergaan nie.

## Sien ook 
*Africanis

## Bronnelys 
*Green, Lawrence G.: These wonders to behold. Experiences and discoveries of an author in search of the grain of truth in Africa’s strangest tales; and views on certain deep mysteries of Africa, solved and unsolved or never to be solved. Kaapstad: Howard Timmins, 1959.
Antony Blinken

**Antony John Blinken** (gebore op 16 April 1962) is 'n Amerikaanse regeringsamptenaar en diplomaat wat dien as die 71ste en huidige Amerikaanse minister van buitelandse sake. Voorheen was hy van 2013 tot 2015 adjunk-nasionale veiligheidsadviseur en adjunk-minister van buitelandse sake van 2015 tot 2017 onder president Barack Obama.

Tydens die Bill Clinton-regering het Blinken in die staatsdepartement (ministerie van buitelandse sake) en in senior posisies in die nasionale veiligheidsraad gedien van 1994 tot 2001. Hy was 'n senior genoot by die sentrum vir strategiese en internasionale studies van 2001 tot 2002. Hy het hom beywer vir die inval in 2003 in Irak terwyl hy van 2002 tot 2008 as die Demokratiese Party personeeldirekteur van die senaatskomitee vir buitelandse betrekkinge gedien het. Hy was 'n buitelandse beleidsadviseur vir Joe Biden se onsuksesvolle presidensiële veldtog in 2008, voordat hy die Obama-Biden-presidensiële oorgang van advies bedien het.

Van 2009 tot 2013 dien Blinken as adjunk-assistent vir die president en nasionale veiligheidsadviseur vir die vise-president. Later dien hy as adjunk nasionale veiligheidsadviseur van 2013 tot 2015 en as adjunk-minister van buitelandse sake van 2015 tot 2017. Tydens sy ampstermyn in die Obama-regering het hy gehelp om die Amerikaanse beleid oor Afghanistan, Pakistan en die kernprogram van Iran op te stel. Nadat hy die staatsdiens verlaat het, het Blinken in die private sektor gewerk en is die mede-stigter van WestExec Advisors, 'n konsultasiefirma.

## Verwysings 
## Eksterne skakels 
* Senate Foreign Relations Committee &mdash; 1/19/2021 &mdash; Antony Blinken confirmation hearing for US Secretary of State
*Profiel by  WestExec Advisors
*Official biography (archived)
*
*
R347 (Suid-Afrika)

Die **R347** is 'n streeksroete in Suid-Afrika wat die R369-streeksroete met die N12-nasionale pad in Strydenburg verbind. Die roete kode was voorheen gebruik vir 'n pad wat suid van King William’s Town begin het en by die R72 naby Kidd's Beach, wes van Oos-London, ge-eindig het. Die roete staan nou as die M25 bekend.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Patroklos

thumb|240px|*Patroklos*, deur Jacques-Louis David (1780)
In die Griekse mitologie, soos vertel in Homeros se *Ilias*, was **Patroklos** (Grieks: Πάτροκλος, "glorie van die vader") ’n goeie vriend van Achilles. Hy was die seun van Menoetius, seun van Aktor, die koning van Opus, en deur sy ouma Aigina, Achilles se kleinneef.

## Mitologie
### Vroeë lewe
As kind het Patroklos ’n ander kind doodgemaak uit woede oor ’n bordspel. Menoetius het Patroklos aan Peleus, Achilles se pa, gegee en hy het saam met Achilles grootgeword. Patroklos was ’n rolmodel vir Achilles, want hy was ouer en wys.

### Trojaanse Oorlog
Toe die noodlot volgens die *Ilias* in die Trojaanse Oorlog teen die Achajers (Grieke) was en die Trojane hulle skepe bedreig het, het Patroklos die geveg teen hulle gelei. Hy het Achilles se wapentuig aangetrek en baie Trojane en van hulle bondgenote doodgemaak, onder andere ’n seun van Zeus, Sarpedon. Hy is daarna self doodgemaak, deur Paris se broer Hektor. Achilles wou nie toegelaat dat Patroklos begrawe word nie todat Patroklos se spook verskyn het en geëis het om begrawe te word sodat hy na die onderwêreld kan gaan.

## Verhouding met Achilles
Hoewel geen eksplisiete seksuele verhouding tussen Achilles en Patroklos in die Homeriese tradisie genoem word nie, het latere Griekse skrywers geskryf oor wat hulle as deur die tekste geïmpliseer beskou het. Aischulos en Faidros het byvoorbeeld geskryf daar was duidelik ’n verhouding tussen hulle, en albei het na Achilles verwys as die passiewe maat in die verhouding. Volgens Ledbetter (1993) 

Hooker beskryf die noodsaaklikheid van Patroklos se teerheid teenoor Achilles in die *Ilias*. Volgens sy teorie gee die teerheid aanleiding tot ’n selfs groter tragedie. Hooker argumenteer dat hoe groter die liefde is, hoe groter ook die verlies. 

## Verwysings
## Bibliografie
* 

## Skakels